**Zdeněk Zeman** (s. 12. toukokuuta 1947 Praha) on tšekkiläis-italialainen jalkapallovalmentaja. 

Valmennusfilosofiassaan Zeman suosii hyökkäysvoittoista 4-3-3-taktiikkaa. Hänen pelitapansa sai 1990-luvulla Foggiassa lempinimen *Zemanlandia*, jolloin joukkue pelasi erittäin hyökkäävää ja viihdyttävää jalkapalloa. Zemanin taktiikassa puolustuslinja on usein korkealla ja hän suosii paitsioansan käyttämistä. Zemanin joukkueita on kritisoitu puolustuspelaamisen laiminlyömisestä hyökkäyksen kustannuksella.

Ura
---

Zeman aloitti valmennusuransa Palermossa 1981 ja on sen jälkeen tehnyt pitkän uran lähinnä Italiassa, valmentaen kuitenkin välillä myös turkkilaista Fenerbahçea. Kesäkuussa 2006 Zeman palasi US Leccen päävalmentajaksi, mutta sai potkut joulukuussa huonojen otteiden vuoksi. Oltuaan sivussa valmennustehtävistä puolitoista vuotta Zeman palasi kesällä 2008 kentän laidalle siirtyen serbialaisseura Belgradin Punaisen tähden päävalmentajaksi.  Pesti jäi kuitenkin lyhyeksi, sillä Zeman sai potkut jo syyskuussa 2008 Punaisen tähden pudottua Mestarien liigan karsinnoissa kyproslaiselle APOELille. 

Heinäkuussa 2010 Zeman palasi valmennustehtäviin entisen seuransa, Lega Prossa pelaavan US Foggian päävalmentajaksi.  Hän luotsasi seuran Lega Prossa kuudenneksi ja jätti paikkansa kauden jälkeen. Kesäkuussa 2011 hänestä tuli Serie B:ssä pelaavan Pescaran päävalmentaja.  Zemanin johdolla nuori Pescaran joukkue nousi kauden 2011/12 päätteeksi Serie A:han.  Seuran edellinen pääsarjakausi oli 1992/93. 

Kesäkuun alussa 2012 Zeman palasi AS Roman päävalmentajaksi.  Hänen johdollaan Roma lähti haastamaan Juventusta, AC Milania ja Internazionalea Serie A:n mestaruustaistelussa. Kausi oli Roman osalta vuoristorataa ja lopulta Zeman sai potkut helmikuun alussa 2013. Roma ei voittanut Zemanin johdolla ainoatakaan vuoden 2013 puolella pelattua ottelua ja viimeiseksi otteluksi jäi 4–2 tappio Cagliari Calciota vastaan. 

Heinäkuussa 2014 Zeman palasi valmennustehtäviin allekirjoitettuaan vuoden sopimuksen Serie A:ssa pelaavan Cagliari Calcion kanssa.  Sardinilaisseura pelasi Zemanin alaisuudessa heikosti ja voitti vain kaksi kauden 16 ensimmäisestä liigaottelusta. Seurajohto erotti valmentajan joulun alla 2014.  Valmentajaruletti pyöri seurassa uudelleen keväällä ja Zeman palasi päävalmentajaksi maaliskuussa 2015.  Joukkueen peliesitykset eivät kuitenkaan parantuneet ja Zeman jätti putoamisviivan alle juuttuneen seuran viiden kierroksen jälkeen huhtikuussa. 

Kesäkuussa 2015 kokeneesta Zemanista tuli Sveitsin liigaan nousseen FC Luganon päävalmentaja.  Tšekin johdolla Lugano säilytti sarjapaikkansa Sveitsin liigassa niukasti jättäen taakseen FC Zürichin. Sveitsin cupissa Zeman johdatti Luganon loppuotteluun, jossa taipui sarjasta pudonneelle Zürichille 1–0. Zeman jätti seuran kauden jälkeen.

Helmikuussa 2017 Zeman palasi Serie A:n viimeiseksi juuttuneen Delfino Pescaran päävalmentajaksi. Pescara oli voittanut ennen Zemanin nimitystä vain yhden pelaamistaan 24 ottelusta ja oli sarjan viimeisenä 13 pistettä putoamisviivan alapuolella. Zeman ei onnistunut pelastamaan Pescaraa putoamiselta Serie B:hen, mutta hän jatkoi seuran päävalmentajana myös kaudella 2017/18. Tulokset olivat kuitenkin odotuksia heikompia ja vasta sijalla 13 ollut Pescara erotti Zemanin maaliskuussa 2018.

Kesällä 2021 Zeman palasi valmennustehtäviin kolmen vuoden tauon jälkeen, kun hänestä tuli vuoden sopimuksella Foggian päävalmentaja. Tavoitteena oli nostaa seuraa Serie C1:stä lopulta aina Serie A:han. Zeman luotsasi Foggian kauden päätteeksi nousukarsintoihin, mutta tappio Virtus Entellalle johti nousuhaaveiden kariutumiseen. Kauden jälkeen 75-vuotias Zeman jätti seuran.

Meriitit
--------

* Serie B (2): 1991, 2012
* Serie C2: 1985

Lähteet
-------

1. ↑  Zeman the man for Crvena Zvezda
2. ↑  Red Star Belgrade sack coach Zeman[vanhentunut linkki]
3. ↑  Zdenek Zeman è il nuovo allenatore del Foggia. Domani la presentazione (Arkistoitu – Internet Archive)
4. ↑  Ufficiale: Zeman sarà presentato sabato (Arkistoitu – Internet Archive)
5. ↑  Torino and Pescara promoted
6. ↑  Zeman heuert nochmal bei der Roma an
7. ↑  Die Roma zieht die Reißleine und feuert Zeman
8. ↑  Zeman named Cagliari coach by new owner Giulini (Arkistoitu – Internet Archive)
9. ↑  Struggling Cagliari sack coach Zeman (Arkistoitu – Internet Archive)
10. ↑  Gianfranco Zola sacked as Serie A Cagliari rehire Zdenek Zeman
11. ↑  Zdenek Zeman leaves Cagliari for second time
12. ↑  Zeman neuer Lugano-Coach!
13. ↑  Zurich win Swiss Cup four days after relegation
14. ↑  Zeman: 'Lugano not good enough'
15. ↑  Zeman arrives for Pescara
16. ↑  Pescara announce sacking of Zdenek Zeman
17. ↑  Foggia, Zeman torna a casa: "Qui per un calcio propositivo. E sull'obiettivo Serie A..."
18. ↑  Calcio Foggia ringrazia Zeman e Pavone


|  |  |  |
| --- | --- | --- |
| Edeltäjä:**Dino Zoff** | **SS Lazion päävalmentaja**1994–1997 | Seuraaja:**Dino Zoff** |

|  |  |  |
| --- | --- | --- |
| Edeltäjä:**Ezio Sella&Nils LiedholmLuis Enrique** | **AS Roman päävalmentaja**1997–19992012–2/2013 | Seuraaja:**Fabio CapelloAurelio Andreazzoli** |

|  |  |  |
| --- | --- | --- |
| Edeltäjä:**Aleksandar Janković** | **Belgradin Punaisen tähden päävalmentaja**6–9/2008 | Seuraaja:**Cedomir Janevski** |

|  |  |  |
| --- | --- | --- |
| Edeltäjä:**Ivo PulgaGianfranco Zola** | **Cagliari Calcion päävalmentaja**7–12/20143–4/2015 | Seuraaja:**Gianfranco ZolaGianluca Festa** |

|  |  |  |
| --- | --- | --- |
| Edeltäjä:**Livio Bordoli** | **FC Luganon päävalmentaja**2015–2016 | Seuraaja:**Andrea Manzo** |

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Tšekki

 |

 |